Vzor zmluvy o budúcej nájomnej zmluve – predmetom  je cudzí majetok                          Príloha č.17

Zmluva o budúcej nájomnej zmluve

uzatvorená v súlade so zákonom č. 116/1990 Z.z.. o nájme a podnájme nebytových priestorov s prihliadnutím na § 50a)  zákona č. 40/1964 Zb. Občianskeho zákonníka v znení neskorších predpisov
(ďalej len „zmluva“)

Zmluvné strany

Vlastník: 		názov vlastníka nehnuteľnosti alebo prenajímateľa.**. 
alebo budúci prenajímateľ	Sídlo:	.............................
			IČO:	.............................
		v zastúpení: ...........................................
		Bankové spojenie: ...........................
		Číslo účtu: 
		Výdavkový     IBAN ........................ 
		Príjmový         IBAN ............................
**V prípade, že prenajímateľ prenajíma na základe oprávnenia vlastníka budovy:
                Spoločnosť.................................je oprávnená vlastníkom nehnuteľnosti v zmysle     zmluvy..................zo dňa........ k uzatvoreniu tejto zmluvy
            (ďalej len „ budúci prenajímateľ“ ) 
a
Budúci nájomca:	............................................................
			Sídlo:	.............................
			IČO:	...............................
			V zastúpení: .................................
	Bankové spojenie: .............................. 
Výdavkový    IBAN .................................................
Príjmový        IBAN ..................................................
                                   (ďalej len „ budúci nájomca“ ) 
(budúci prenajímateľ a budúci nájomca ďalej spolu aj ako „zmluvné strany“)

Preambula

1.	Názov vlastníka................... je výlučným vlastníkom nehnuteľnosti nachádzajúcej sa v k.ú........okres.....obec..... zapísanej v KN na LV č........ vedenom katastrálnym odborom Okresného úradu v.......... a to: budova súpisné číslo ............., parcelné číslo .................................,. Kópia listu vlastníctva č. ..........................tvorí prílohu č. 1 k tejto zmluve. 

2.	Budúci prenajímateľ je splnomocnený vlastníkom majetku uvedeného  v bode 1. tohto článku nakladať s predmetným majetkom a je oprávnený uzatvárať zmluvy o nájme.

                                                             Článok I
                                                Budúci predmet nájmu, 
                                       rozsah plánovanej rekonštrukcie

1.	Predmetom budúceho nájmu je časť stavby č. s. ..... , uvedenej v bode 1. tohto článku, ktorá sa nachádza na ul. ............v............... a to v rozsahu podľa schémy znázorňujúcej chodbu ..............., chodbu a 2.poschodie podľa prílohy č. 2 k tejto zmluve. Súčasťou budúceho nájmu bude aj priestor vstupnej časti cez nádvorie – bezbariérový vstup ( šikmá plošina) v celkovej výmere .......... m2  a parkovacie miesta. Konkrétny počet parkovacích miest bude presne dohodnutý pri uzavretí zmluvy o  nájme. 

2.	Súčasná výmera a počet kancelárií budúceho predmetu nájmu sú nasledovné:
........................................................................

3.	Budúci nájomca berie na vedomie, že z dôvodu dojednania budúceho nájmu vykoná budúci prenajímateľ opravy, resp. úpravy budúceho predmetu nájmu, čím sa môže zmeniť výmera kancelárií vrátane počtu kancelárií a výmera ostatnej plochy oproti stavu popísanému v bode 4. tohto článku zmluvy.  Pred uskutočnením opráv , resp. úprav podľa predchádzajúcej vety budúceho predmetu sa účastníci zmluvného vzťahu zaväzujú spolu rokovať. 

4.	V záujme zabezpečenia spôsobilosti budúceho predmetu nájmu na splnenie dohodnutého účelu budúci prenajímateľ vykoná na predmete nájmu v termíne do ................. tieto rekonštrukčné práce : 
napr.:
•	Montáž štruktúrovanej kabeláže - PC rozvody			
•	Vybudovanie schodiska na 2. a 3. poschodie	
•	Vybudovanie vstupu od ul. Duklianskej				
•	Oprava elektroinštalácie 						
•	Výmena okien a stavebné úpravy miestnosti				
•	Opravy podláh 2. a 3.  poschodia 
•		Opravy osvetľovacích telies
•	Vymaľovanie prenajatých priestorov		

5.	Budúci prenajímateľ sa zaväzuje, v záujme neohrozenia chodu budúceho nájomcu,  vykonať riadne a včas všetky právne kroky, ak by z objektívnych dôvodov na strane budúceho prenajímateľa	 nebolo možné vykonať plánovanú rekonštrukciu v termíne podľa bodu 4. tejto zmluvy. 	

Článok II
 Druh budúceho nájmu a podmienky jeho uzavretia
 
1.	Budúci nájomný vzťah bude mať charakter nájmu z dôvodu hodného osobitného zreteľa, o ktorom s konečnou platnosťou ( vrátane výšky nájmu) rozhodne zriaďovateľ- Ústredie PSVR. Budúci nájomca berie túto  podmienku na vedomie. 

2.	Dôvod hodný osobitného zreteľa spočíva v záujme ..................... umiestniť ........................................................... V súčasnosti budúci nájomca vykonáva svoju činnosť v budove v jeho správe na ul......v.............. Uzavretím budúcej nájomnej zmluvy dôjde k uvoľneniu priestorov v sídle .......................................................................................................................... Súčasne sa dosiahne spoločné umiestnenie zamestnancov budúceho nájomcu v priestoroch na ul. ....................................

Článok III
 Výška nájmu, jeho splatnosť a spôsob jeho platenia

1.	Budúci nájomca sa zaväzuje platiť za budúci predmet nájmu ročné nájomné  vo výške..............€/m2/rok bez energií. 

2.	Budúci nájomca bude po uzatvorení zmluvy o nájme  uhrádzať mesačné nájomné vopred na príjmový účet budúceho prenajímateľa najneskôr do 5. dňa mesiaca, za ktorý sa platí. V prípade omeškania s úhradou nájomného je budúci nájomca povinný uhradiť úrok z omeškania v súlade s platnou právnou úpravou. 

3.	Budúci nájomca berie na vedomie, že dojednané nájomné bude budúci prenajímateľ každoročne upravovať v nadväznosti na mieru inflácie vyhlásenú Štatistickým úradom SR v danom roku za rok predchádzajúci a to, jednostranným písomným oznámením doručeným do dispozičnej sféry budúceho nájomcu, ktoré bude obsahovať výpočet upravenej výšky nájomného vrátane kópie informácie štatistického úradu o miere inflácie. 

Článok IV
Úhrada za služby spojené s nájmom a spôsob úhrady

1.	Budúci nájomca sa zaväzuje po uzatvorení zmluvy o nájme  pravidelne mesačne uhrádzať prenajímateľovi náklady za služby spojené s užívaním nebytových priestorov t. j. prevádzkové náklady – plyn, vodné a stočné, zrážkovú vodu, elektrickú energiu, odvoz komunálneho odpadu, daň z nehnuteľnosti a to úhradou zálohových platieb, ktoré budú účtované podľa: 

a)	pomeru prenajatej plochy k celkovej ploche (plyn, zrážková voda, daň z nehnuteľnosti)
b)	podľa počtu zamestnancov (vodné, stočné) 
c)	podľa odmeranej spotreby elektrickej energie 
d)	podľa počtu pridelených smetných nádob (odvoz komunálneho odpadu) 

Konkrétna výška úhrad bude určená až v zmluve o nájme. Budúci nájomca vyhlasuje, že má vedomosť o približnej výške týchto úhrad. 

2.	V prípade, ak prenajímateľ do doby účinnosti nájomnej zmluvy zabezpečí na prenajatý priestor samostatné meranie (samostatné inžinierske siete), časť nákladov za služby spojené s užívaním nebytových priestorov - plyn, voda a elektrická energia – sa bude uhrádzať podľa skutočnosti. 

3.	Budúci nájomca bude uhrádzať mesačne prevádzkové náklady vopred na výdavkový účet budúceho prenajímateľa najneskôr do 5. dňa mesiaca, za ktorý sa platí.
	V prípade omeškania s úhradou nájomného je budúci nájomca povinný uhradiť úrok 	z omeškania v súlade s platnou právnou úpravou.

4.	Údržbu a opravy, upratovanie, telefónne pripojenie a ostatné poplatky si zabezpečí budúci nájomca na vlastné náklady. 

5.	 Budúci prenajímateľ bude oprávnený jednostranným písomným oznámením doručeným do dispozičnej sféry budúceho nájomcu upraviť výšku mesačných záloh podľa vyúčtovania za predchádzajúci rok. Budúci nájomca berie na vedomie, že mesačné zálohy budú za podmienok dojednaných v zmluve o nájme ročne zúčtované. 

Článok V
 Účel nájmu a doba trvania nájmu 

1.	Budúca zmluva o nájme bude uzatvorená za účelom výkonu práv a povinností, ktoré  vyplývajú budúcemu nájomcovi z platnej právnej úpravy, v súlade s článkom I bod 3,4,5 tejto zmluvy.

2.	Budúca zmluva o nájme bude dojednaná na dobu neurčitú.  

Článok VI
Osobitné protikorupčné ustanovenia

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany a rovnako neprijmú ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením zmluvy.

3. Zmluvné strany sa zaväzujú bezodkladne informovať druhú zmluvnú stranu, pokiaľ si budú
vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.

4. V prípade, že akýkoľvek dar alebo výhoda v súvislosti s dojednávaním, uzatváraním alebo
plnením zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od zmluvy odstúpiť.

Článok VII
Záverečné ustanovenia

1.	Ak bude budúci nájomca v omeškaní s platením nájomného alebo úhrad za služby spojené s nájmom viac ako 1 mesiac, bude to budúci prenajímateľ považovať za závažné porušenie zmluvných povinností, ktoré bude spôsobilé vyvolať odstúpenie od nájomnej zmluvy. 

2.	Účastníci zmluvného vzťahu sa dohodli, že nájomná zmluva bude uzavretá do ................. 

3.	Táto zmluva nadobudne platnosť dňom jej podpísania oprávnenými zástupcami zmluvných strán a účinnosť nadobudne nasledujúci deň po dni jej zverejnenia, v Centrálnom registri zmlúv vedenom Úradom vlády Slovenskej   republiky,  v zmysle § 47a) zákona č. 40/1964 Zb. Občianskeho zákonníka v znení neskorších predpisov.  

4.	Zmluvné strany vyhlasujú, že si túto zmluvu o budúcej nájomnej zmluve  pred jej podpísaním prečítali, bola uzavretá na základe ich pravej a slobodnej vôle, nie v tiesni a za nápadne nevýhodných podmienok, čo potvrdzujú svojím vlastnoručným podpisom .

V Prešove dňa	....................						V Prešove dňa ..............

Za budúceho prenajímateľa:						Za budúceho nájomcu: 
									
----------------------------------                                                                    ----------------------------							 
meno a priezvisko, funkcia                                                                                     meno a priezvisko, funkcia